Moonlight (vuoden 2016 elokuva)

Moonlight on vuonna 2016 ensi-iltansa saanut Barry Jenkinsin ohjaama ja käsikirjoittama draamaelokuva. Se perustuu Tarell Alvin McCraneyn näytelmään In Moonlight Black Boys Look Blue. Sen pääosissa ovat Trevante Rhodes, André Holland, Janelle Monáe, Ashton Sanders, Jharrel Jerome, Naomie Harris ja Mahershala Ali. Elokuva kuvattiin Miamissa, Floridassa alkuvuonna 2015 ja se sai ensi-iltansa Telluriden elokuvajuhlilla 2. syyskuuta 2016. Suomessa elokuvan ensi-ilta oli 10. helmikuuta 2017. Moonlight palkittiin parhaan elokuvan, miessivuosan (Ali) ja sovitetun käsikirjoituksen Oscareilla oltuaan ehdolla viidessä muussa kategoriassa. Lisäksi se palkittiin parhaan draamaelokuvan Golden Globella, oltuaan ehdolla viidessä muussa kategoriassa. == Juoni == Elokuvan päähenkilö, Chiron, on musta poika Miamista. Elokuva kertoo hänestä kolmessa eri elämänvaiheessa: pikkupoikana, nuorena ja aikuisena. Koulussa Chironia kiusataan, nuorena hän on epävarma seksuaalisuudestaan, aikuisena hänestä on tullut kovanaama. == Vastaanotto == === Arvostelut === Elokuva on saanut erinomaisen vastaanoton kriitikoilta. Arvosteluja keräävän Rotten Tomatoes -sivuston mukaan 98 % kriitikoista on antanut elokuvalle positiivisen arvosanan keskiarvolla 9/10. Keräys perustuu 269 arviointiin. Metacriticissä elokuvalla on 99 pistettä 100:sta. Helsingin Sanomien Anna Möttölä antoi elokuvalle täydet viisi tähteä ja kutsui elokuvaa yhdeksi vuosikymmenen hienoimmista elokuvista. Arvostelussaan hän kirjoitti: ”Elokuva on kuluvan vuosikymmenen hienoimpia ja jättää syvän jäljen, niin tunnetasolla kuin – jo nyt voi ennakoida – elokuvakulttuuriin. Moonlightia ei tarvitse verrata mihinkään. Se on täysin oma itsensä, lohdullinen ja vavahduttava elokuva. Viimeistään viimeiset kuvat salpaavat hengen.” Vuonna 2017 The New York Timesin elokuvakriitikot arvioivat Moonlightin vuosisadan 25 parhaan elokuvan joukkoon. Vaatii tilauksen. === Palkinnot ja ehdokkuudet === Palkinnot ja ehdokkuudet Palkinnot ja ehdokkuudet Palkinnot ja ehdokkuudet Palkinnot ja ehdokkuudet Palkinnot ja ehdokkuudet Palkinto Kategoria Kenelle Tulos Lähde Golden Globe Paras draamaelokuva Golden Globe Miessivuosa Mahershala Ali Golden Globe Naissivuosa Naomie Harris Golden Globe Ohjaus Barry Jenkins Golden Globe Käsikirjoitus Barry Jenkins Golden Globe Musiikki Nicholas Britell Oscar Elokuva Adele Romanski, Dede Gardner & Jeremy Kleiner Oscar Ohjaus Barry Jenkins Oscar Miessivuosa Mahershala Ali Oscar Naissivuosa Naomie Harris Oscar Sovitettu käsikirjoitus Barry Jenkins, käsikirjoitus; Tarell Alvin McCranley, tarina Oscar Musiikki Nicholas Britell Oscar Kuvaus James Laxton Oscar Leikkaus Nat Sanders & Joi McMillon Screen Actors Guild Awards Miessivuosa Mahershala Ali Screen Actors Guild Awards Naissivuosa Naomie Harris Screen Actors Guild Awards Paras näyttelijäkokoonpano Mahershala Ali, Naomie Harris, André Holland, Jharrel Jerome, Janelle Monáe, Trevante Rhodes, Ashton Sanders == Lähteet == == Aiheesta muualla == * * * * Luokka:Vuoden 2016 yhdysvaltalaiset elokuvat Luokka:Yhdysvaltalaiset draamaelokuvat Luokka:Elokuvat seksuaali- ja sukupuolivähemmistöistä Luokka:Parhaan elokuvan Oscar-palkinnon saaneet elokuvat Luokka:Parhaan miessivuosan Oscar-palkinnon saaneet elokuvat Luokka:Parhaan sovitetun käsikirjoituksen Oscar-palkinnon saaneet elokuvat Luokka:Golden Globe -palkitut elokuvat Luokka:SAG-palkitut elokuvat Luokka:A24:n elokuvat Luokka:Elokuvat köyhyydestä